GFPT ปลื้ม! กำไร Q2/59 เพิ่มขึ้น 91% หลังต้นทุนการขายลดลง
GFPT ปลื้มปริ่ม กำไร Q2/59 เพิ่มขึ้น 91% มาที่ 380.79 ลบ. จากปีก่อน 199.86 ลบ. หลังต้นทุนลดลง-ส่วนแบ่งกำไรจากเงินลงทุนในบริษัทร่วมเพิ่มขึ้น ขณะที่ 6 เดือนแรกกำไรเพิ่ม 57% อยู่ที่ 655.67 ลบ. จากปีก่อน 418.04 ลบ.
9 ส.ค. 2559

บริษัท จีเอฟพีที จำกัด (มหาชน) หรือ GFPT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 380.79 ล้านบาท หรือมีกำไรสุทธิ 0.30 บาทต่อหุ้น เพิ่มขึ้น 91% จากช่วงเดียวกันของปีก่อนที่มีกำไรสุทธิ 199.86 ล้านบาท หรือมีกำไรสุทธิ 0.16 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 655.67 ล้านบาท หรือ 0.52 บาทต่อหุ้น เพิ่มขึ้น 57% จากช่วงเดียวกันของปีก่อนที่มีกำไรสุทธิ 418.04 ล้านบาท หรือ 0.33 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทจากต้นทุนขายและต้นทุนที่ใช้ในการผลิตอาหารสัตว์ลดลง รวมทั้งมีส่วนแบ่งกำไรจากเงินลงทุนในบริษัทร่วมทั้ง 2 แห่งเพิ่มขึ้น